

Република Србија

ГРАД ВРАЊЕ

ГРАДСКА УПРАВА

Служба за пољопривреду,

шумарство, водопривреду,

рурални развој и заштиту животне средине

Број: 000303195 2025 08033 004 160 380 001

Дана 12. 02. 2025. годинe

В Р А Њ Е

**О Б А В Е Ш Т Е Њ Е**

Служба за пољопривреду, шумарство, водопривреду, рурални развој и заштиту животне средине града Врања, обавештава заинтересоване органе и организације и заинтересовану јавност да је поднет захтев за давање сагласности на ажурирану Студију о процени утицаја на животну средину ПРОЈЕКТА:

1. Изградња претакалишта тј интерне станице за снабдевање моторних возила течним горивом са подземним резервоаром запремине 100 m3 и складиштењем боца за техничке гасове кавезног типа, на КП бр. 3926 КО Крива Феја, на територији општине Врањска Бања. Носилац пројекта је Рудник олова и цинка „Грот“ ДОО Крива Феја, Крива Феја бб, 17543 Врањска Бања.

Увид у податке, обавештења и документацију из захтева носиоца пројекта може се извршити у просторијама Службе за пољопривреду, шумарство, водопривреду, рурални развој и заштиту животне средине града Врања, у Врању, у Улици Краља Милана бр. 1, у канцеларији бр. 37, у периоду од 12. 02. 2025 – 05. 03. 2025. године, у времену од 10.00 – 13.00 часова.

Обавештавамо заинтересовану јавност да се у горе наведеном року, може извршити јавни увид и доставити мишљење у писаном облику о захтеву за давање сагласности на Студију о процени утицаја на животну средину, овом надлежном органу.

**ЈАВНА ПРЕЗЕНТАЦИЈА И ЈАВНА РАСПРАВА** о предметној студији о процени утицаја биће одржана у сали Скупштине града Врања, у улици Краља Милана бр. 1, у Врању, дана 10. 03. 2025. године, у 12.00 часова.

У јавној презентацији и јавној расправи о предметној Студији процене утицаја на животну средину учествоваће носилац пројекта и обрађивач студије сагласно члану 20. став 4. Закона о процени утицаја на животну средину („Службени гласник РС“ број 135/04 и 36/09).

Обавештење се објављује на основу члана 20. став 2. и члана 29. Закона о процени утицаја на животну средину („Службени гласник РС“, бр. 135/04 и бр. 36/09).